Andrea Adámková
15 rokov
• Bydlisko: Považská Bystrica
• Záľuby: Je ich viac. Vyhovujú mi skôr pohybové aktivity - volejbal, snowboarding, tanec, prechádzky s kamarátkami. Záľubu som našla aj v nechtovej kozmetike.
• Životný cieľ: Ten ešte zatiaľ nemám presne stanovený, ale časom si určite nejaký nájdem. Momentálne asi úspešne absolvovať strednú školu.
• Spôsob relaxu: Najlepšie si oddýchnem v posteli pri sledovaní televízie. Dobrou formou relaxu je pre mňa aj diskotéka či zábava v spoločnosti dobrých priateľov.
• Obľúbené jedlo: Asi všetko, čo sa nájde v chladničke. No ak si môžem vybrať, tak morčacie mäso na prírodný spôsob a zo sladkostí gumové cukríky.
• Vlastnosti: Nemám rada klamstvo, neúprimnosť a nezodpovednosť, nedochvíľnosť. U ľudí sa mi páči práve opak negatívnych vlastností. Mám rada spoločnosť vtipných a zábavných ľudí, s ktorými sa dá o všeličom rozprávať a nenudím sa s nimi.
• Idol: Myslím si, že žiadny idol zatiaľ nepotrebujem. A neskôr? Asi tiež nie, pretože sa nerada podľa niekoho riadim. Dúfam, že budem sama sebe idolom, takže oveľa neskôr, keď budem mať 50 rokov a obzriem sa dozadu, poviem si, že som mala dobrý vzor (smiech).
• Prečo som sa prihlásila do súťaže: Rada by som sa uplatnila v modelingu a toto je jedna z možností. Presvedčila ma aj kamarátka Aďka Várošová, ktorá išla som mnou na kasting.
• Tajomstvo: Vydržím sa opaľovať aj celé hodiny. Rovnako aj nakupovať s kamarátkou. A ešte jedno - zjem všetko, čo vidím.
• Na čo sa najviac teším: Momentálne na piatok – kamarátka má narodeniny a na dovolenku s rodičmi. Mali by sme ísť do Tunisu.
Ingrid Vojtylová
15 rokov
• Bydlisko: Považská Bystrica
• Záľuby: Som skôr športovo zameraná, takže aj moje záľuby smerujú k športu. Sem môžem zaradiť aj mažoretky. Keď mám voľnú chvíľu, tak si rada prečítam dobrú knihu, počúvam hudbu alebo idem na prechádzku do prírody.
• Životný cieľ: Chcem vyštudovať psychológiu alebo pedagogiku a v budúcnosti sa venovať práci s deťmi. No najprv musím samozrejme dokončiť strednú školu.
• Spôsob relaxu: Veľmi dobre si oddýchnem pri hudbe alebo dobrej knihe. V literatúre nemám nejako vyhranený žáner, aj keď ma viac priťahujú vedecké knihy.
• Obľúbené jedlo: Asi som výnimkou, nemám obľúbené žiadne konkrétne jedlo. Väčšinou mi chutí všetko, čo navarí mamina.
• Vlastnosti: Nemám rada klamstvo, pretvárku, sebectvo. Zatiaľ som mala šťastie, moji priatelia sú úprimní a ochotní pomôcť, a to sú vlastnosti, ktoré sa mi na ľuďoch najviac páčia.
• Idol: Mojím idolom nie je žiadna konkrétna osoba, ale skôr ľudské vlastnosti. Vzorom sú mi ľudia, ktorí si aj v dnešnej dobe zachovajú svoju tvár, sú priateľskí a otvorení.
• Prečo som sa prihlásila do súťaže: Prihlásila ma mamina. Brala som to ako dobrú výzvu a chopila som sa tejto šance, pretože by som sa rada uplatnila aj v modelingu.
• Tajomstvo: Tak to ani azda nemám. Predsa niečo, vždy keď sa dívam na horory, veľmi sa potom bojím.
• Na čo sa najviac teším: Teším sa na každý nový deň, ktorý príde. A teraz cez prázdniny, že mám viac času a môžem ho tráviť s priateľmi. Taktiež sa teším na súťaž mažoretiek, na ktorú onedlho pôjdeme.